Laai die PDP (professional development portfolio) af, en maak seker dit bly op datum. Jy kan dit twee keer per jaar instuur na SACE en hulle sal dit opdateer, of jy kan aanlyn registreer vir die SACE CPTD-portaal en jou vlak 1-punte daar laai. Ongelukkig kan jy nie self jou vlak 2 en 3-punte laai nie. Die SACE-stelsel is onlangs opgedateer en dis makliker om nou te registreer.
Maak seker dat jy deur die punteskedule lees. Daar is baie maniere waarop jy vlak 1-punte kan verdien. Dis egter belangrik dat jy bewyse hou van wat jy geleer het en hoe dit jou onderwyspraktyk gaan verbeter. Loer hier vir voorbeelde.
Kontak die eksterne verskaffer asook SACE. Hulle moet jou punte laai. Maak seker dat jy ‘n rekord hou van die kursusse wat jy bygewoon het. Voordat jy ‘n vlak 3-kursus bywoon, maak seker dat die organisasie ‘n PR-nommer het. Dit is hul bewyse dat hulle geregistreer is.
Wanneer jy by ‘n nuwe skool begin, is die vorige onderwyser veronderstel om meeste van die hulpmiddels agter te laat, omdat dit meeste van die tyd die eiendom van die skool is. Dit gebeur egter nie! Teacha! het meer as 11 000 hulpmiddels wat deur onderwysers gedeel is, loer ook onder om na die departementele hulpmiddels te kyk, daar is baie afhangende van jou vak!
Jou unie behoort jou hiermee te kan help. Sodra jy begin skoolgee, kan jy aansluit by ‘n unie. SAOU, NAPTOSA en SADTU is die grootste en bekendste unies.